# CD-R

### от Уикипедия, свободната енциклопедия

CD-R: изглед от долната страна

CD-R е вид компактдиск, който позволява еднократен запис на музика или данни в произволен логически формат, съвместим с някой от стандартите за CD. Физическият и логически формат на CD-R диска е описан в стандарта "Orange Book"-Part II. CD-R дисковете са разработени от японската фирма "Taiyo Yuden". Първите дискове излизат на пазара през 1994 г. а създателят на първите записвачки е "Yamaha".

## [редактиране] Структура на диска

Дисковете за еднократен запис CD-R се различават от обикновените CD (виж CD) по това че имат допълнителен слой, нанесен между пластмасовата подложка и металния отразяващ слой. Този слой представлява органично багрило (dye) на основата на цианови, фталоцианови или азо-съединения. Циановите багрила за запис са създадени и патентовани от гореспоменатата фирма, фталоциановите - от швейцарската фирма "Ciba", а азо-багрилата - от "Mitsubishi Chemical".

## [редактиране] Принципи на четене и запис

При запис, вследствие загряването на допълнителния слой с помощта на лазерно лъчение се извършват необратими химически промени в него, като се променя както геометричния размер на загрятото петно така и отражателната способност на диска в тази точка. На това място се образува т.нар. пит който може да се прочете (детектира) от четящата глава вследствие на променената му отражателна способност. За разлика от обикновените CD тук отражателния метален слой не е от алуминий, а от сребро или злато поради по-добрата им отражателна способност и химическа устойчивост.

## [редактиране] Някои аспекти на трайността

Вследствие на голямата химическа агресивност на органичното багрило процеса на стареене на CD-R диска е по-ускорен в сравнение с обикновените CD. За оценка трайността на различните видове компактдискове се използуват климатични тестове (тестове за ускорено стареене). От резултатите получени с тях може да се направи някаква прогноза за трайността на записаната информация в абсолютно измерение, но заключенията за относителната трайност на дисковете с различни формати т.е. CD, CD-R, CD-RW, DVD, DVD-R и др. произведени по различни технологии и с различни материали са много по достоверни. Тук трябва да споменем, че обещанията на някои фирми-производители за трайност на дисковете до няколко десетки години са леко преувеличени. Някои материали за производсто на CD-R, както и неподходящи (дори "нормални") условия за съхранение могат силно да редуцират срока им на годност.

## [редактиране] Виж също

- CD
- CD-RW
- CD-MO
- DVD

Взето от „http://bg.wikipedia.org../../../c/d/-/CD-R_a130.html“.

Категория: Носители на информация

##### Views

- Статия
- Беседа
- Текуща версия

##### Търсене

##### На други езици

- Česky
- Deutsch
- English
- Español
- Eesti
- Français
- עברית
- Bahasa Indonesia
- Italiano
- 日本語
- 한국어
- Polski
- Português
- Русский
- Simple English
- Slovenčina
- 中文